ועדת המשנה לעניין מפוני גוש קטיף, כנסת 18, פרוטוקול מספר 1, 2009-11-10 14:30

אורי אריאל: אני פותח את ישיבת ועדת המשנה של ועדת הכספים לעניין מפוני גוש קטיף.

אורי אריאל: אני אומר בישיבה הראשונה של ועדת המשנה במה לא נדון.

אורי אריאל: לא נדון בדברים שמטופלים אצל מנכ"ל משרד ראש הממשלה מר גבאי.

אורי אריאל: מבחינתי אין צורך בכך ולצורך העניין אנחנו, חבר הכנסת אלקין ואני, שותפים שם באופן כמעט מלא ומה שצריך לומר, נאמר שם.

אורי אריאל: אני לא רוצה להכביד על אף אחד מנציגי הממשלה ולכן הישיבות תהיינה מבחינתי קצרות.

אורי אריאל: אני אשתדל לקצר ואני מבקש גם מאחרים לקצר ולהתייחס לעניין עצמו.

אורי אריאל: אני עומד לשבת עם חבר הכנסת זבולון אורלב שהוא יושב-ראש ועדת משנה בוועדת הביקורת כדי לתאם את חלוקת העבודה בינינו.

אורי אריאל: אני לא רוצה שתצאו מכאן לישיבה שתתקיים אצלו מחר ואז חוזרים על הדברים.

אורי אריאל: אני מאמין שנגיע לתיאום.

אורי אריאל: אני יכול להעריך למשל שנושא המעקב אחרי בניית יישובי הקבע יהיה אצלו יהיה אצלו, אבל נראה.

אורי אריאל: אני לא אומר את זה כהתחייבות אלא אנחנו נשב ונחלק בינינו את העבודה וננסה לסנכרן את הדברים בינינו וגם נתאם לוחות זמנים כדי כמה שפחות להכביד.

אורי אריאל: אני הופך את סדר היום ואנחנו נתחיל עם חוק תיעוד גוש קטיף ושומרון.

אורי אריאל: נמצא אתנו שלום, עוזר ראש הממשלה שמטפל בנושא.

אורי אריאל: אני רוצה להודות לך שבאת באמצע חופשתך.

אורי אריאל: אני אזכיר רק במשפט שאנחנו מדברים על כך שלפני כשנה ויותר עבר חוק תיעוד גוש קטיף.

אורי אריאל: החוק מסדיר את נושא ההנצחה וכולי, כולל איזה מוסדות קיימים שם, ועד מנהל - ותכף אני אעביר את רשות הדיבור למרדכי בטר שיציג את הנושא - ומסדיר עניינים תקציביים שיש לאותו גוף.

אורי אריאל: עד היום הגוף לא קם ואנחנו רוצים לשמוע ממרדכי באופן יותר כללי, כאשר אחרי כן שלום יסביר לנו איפה אנחנו עומדים ומה צריך לעשות הלאה כדי לסיים את זה בזמן קצר.

מרדכי בטר: שלום, צהרים טובים.

מרדכי בטר: לפני שנה וחצי עבר החוק.

מרדכי בטר: ביקשו מאתנו שאנחנו נבחר חמישה נציגים של גוש קטיף ועוד נציג אחד של צפון השומרון.

מרדכי בטר: העברנו את השמות ובינתיים אבי וידרמן, שהיה יועץ ראש-הממשלה הקודם, פנה למשרדי הממשלה, קיבלו גם את שמות נציגי משרדי הממשלה ועד שהנציגים אושרו על ידי היועצת המשפטית, התקיימו בחירות והנושא נעצר.

מרדכי בטר: אמרו לנו שצריך להמתין חצי שנה כי אי אפשר שראש הממשלה ימנה דירקטורים בתקופה הזאת.

מרדכי בטר: נבחרה ממשלה, נכנס ראש ממשלה חדש, נכנס היועץ שלום שלמה, וברגע שהוא נכנס, שוב הצגנו את כל הנציגים, הם פנו למשרדי הממשלה והיום אנחנו נמצאים במצב בו ממונים כמעט כל הנציגים, חוץ אולי מנציג אחד של המועצה להשכלה גבוהה עבורו לא הועברו הטפסים והם אצל היועצת המשפטית, ואנחנו ממתינים.

שלום שלמה: אדוני היושב-ראש.

שלום שלמה: בהמשך למה שמרדכי אמר, אני אעדכן.

שלום שלמה: כאשר נכנסנו למשרד, קיבלתי בין היתר את האחריות על חברות ותאגידים במשרד והדבר הראשון שהודיעו לי שיש אתו בעיה ושצריך למנות בהקדם, זה בהתאם לחוק להנצחת מורשת גוש קטיף.

שלום שלמה: התברר שבתקופה הקודמת נעשה כל ההליך אבל הוא נעצר על ידי חוות דעת משפטית האומרת שחצי שנה לפני בחירות לא ניתן להמשיך בהליכי מינוי.

שלום שלמה: אני קראתי למרדכי וישבנו בנושא.

שלום שלמה: לא התערבתי בנושא האנשים שהומלצו, גם מהמשרדים השונים, אלא אמרתי שנמשיך את ההליך כמו שהוא עם האנשים הקיימים, אבל גם הוועדה וגם היועצים המשפטיים במשרד אמרו לי שחייבים למלא שוב את כל הטפסים כי האנשים שממונים במועצה הזאת הם תאגיד שמאושר בוועדת שפניץ.

שלום שלמה: זה אמור לגבי כולם חוץ משני אנשים שמאושרים רק בלשכה המשפטית במשרד ראש הממשלה.

אורי אריאל: מי אלה השניים במשרד ראש הממשלה?

שלום שלמה: נציג הגנז, ימימה רוזנטל, ונציג המועצה להנצחת גנים לאומיים.

שלום שלמה: כולם, להוציא את המועצה להשכלה גבוהה, כבר נתנו שמות.

אורי אריאל: המועצה להשכלה גבוהה היא בתחום שר החינוך.

שלום שלמה: כן.

שלום שלמה: שר החינוך.

שלום שלמה: הוא העביר את נציג המשרד אבל עוד לא העביר את נציג המועצה להשכלה גבוהה.

אורי אריאל: מוחי, מה זאת התנועה הזאת שהפרוטוקול לא רואה אותה?

אורי אריאל: זה בסדר?

מרדכי בטר: משרד ראש הממשלה נותן נציג שלו והוא גם ממליץ על הנציג של המועצה להשכלה גבוהה, אבל המועצה להשכלה גבוהה צריכה לבחור.

מרדכי בטר: בפעם הקודמת היה פרופסור יפתח בן-אשר והם צריכים להחליט אם הוא ממשיך.

אורי אריאל: עם מי במועצה להשכלה גבוהה אני צריך לדבר?

שלום שלמה: עם שר החינוך.

מרדכי בטר: שר החינוך.

אורי אריאל: בסדר.

אורי אריאל: צריך לדבר עם שר החינוך.

אורי אריאל: הבנתי.

שלום שלמה: את שמו של נציג המשרד, שר החינוך כבר העביר.

שלום שלמה: אם יש קוורום הגוף יכול להמשיך ולפעול.

אורי אריאל: כמה אנשים מהווים קוורום?

שלום שלמה: אפילו שליש.

שלום שלמה: חוץ משניים, יש יותר משליש.

שלום שלמה: הטפסים של כולם כבר עברו ללשכה המשפטית, סיימו בדיקה של הלשכה המשפטית ועוברים אחרי הבדיקה של הלשכה המשפטית במשרד ראש הממשלה לוועדת שפניץ.

שלום שלמה: להערכתי, מניסיון שיש לי עם קצב הדברים, תוך חודש וחצי עד חודשיים יסתיים כל הליך המינוי.

אורי אריאל: אז היא תוכל לעבוד מתוך עצמה.

שלום שלמה: כן.

שלום שלמה: היא אמורה להקים את המוזיאון עצמו שאמור לקום בסוף התהליך.

אורי אריאל: כל מה שעבר כבר הגיע לוועדת שפניץ?

שלום שלמה: עדיין לא.

שלום שלמה: אף אחד לא הגיע לוועדת שפניץ אלא כולם נמצאים בלשכה המשפטית במשרד ראש הממשלה.

אורי אריאל: אני רוצה להבין אותך.

אורי אריאל: אמרת קודם שחלק עברו כבר את היועץ המשפטי אצלכם.

שלום שלמה: חלק כבר נמצאים אצל היועץ המשפטי לבדיקה וחלק נמצאים אצלי בדרך ליועץ המשפטי לבדיקה.

שלום שלמה: בדרך לכאן עברתי במשרד וחתמתי על עוד שניים.

אורי אריאל: מתי זה עובר מכם לוועדה?

שלום שלמה: אחרי שהלשכה המשפטית מחזירה תשובה.

שלום שלמה: סדר גודל של שבועיים.

אורי אריאל: כל האנשים האלה עברו פעם.

שלום שלמה: כן.

אורי אריאל: אז אין מה לבחון אותם.

אורי אריאל: צריך להסתכל, לראות אם בינתיים הם לא הואשמו באיזו עבירה פלילית שיש עמה קלון, מה שלא קרה.

שלום שלמה: גם הזיקה משתנה.

שלום שלמה: הם בודקים זיקה לשר הממנה החדש, ראש הממשלה.

אורי אריאל: אתה ודאי תזרז את זה אצלך במשרד.

שלום שלמה: כן.

שלום שלמה: אני חוזר ואומר שלדעתי תוך חודש וחצי זה כבר אחרי הכל.

אורי אריאל: מישהו עוד רוצה לשאול ולהוסיף משהו בעניין הזה?

דן מורביה: מה עם נציג הרשות?

שלום שלמה: נציג הרשות בה יוקם המרכז להנצחה לא נקבע כי רק אחרי שהם יתכנסו ויחליטו היכן הוא יוקם, הרשות תיתן את הנציג שלה.

אורי אריאל: זה בהמשך.

אורי אריאל: אנחנו מבקשים להעביר לוועדה דיווח מתי נגמר הקטע של הייעוץ המשפטי אצלכם ועבר לוועדת שפניץ כדי שנוכל לדבר אתם כאשר החומר מונח בפניהם.

אורי אריאל: אני לא רוצה לדבר ולנסות לזרז מבלי שהחומר בפניהם.

אורי אריאל: לאחר מכן תמסור לנו בהמשך דיווח לגבי ההתפתחויות.

אורי אריאל: אנחנו סומכים עליכם שאתם תזרזו את זה ככל שאתם יכולים.

שלום שלמה: אני אעדכן ואומר שאני לא ממתין שכולם יאושרו.

שלום שלמה: הראשון שחוזר אלי מהלשכה המשפטית, אני מיד מגיש אותו לוועדת שפניץ.

אורי אריאל: לא ביחד, אלא כל אחד.

שלום שלמה: הראשון שחוזר אלי, אני מיד מעביר אותו לוועדת שפניץ ואני מסיים את זה מיד.

שלום שלמה: אני אדווח בהמשך.

אורי אריאל: שוב, תודה שבאת במיוחד.

אורי אריאל: סליחה, אבל אנחנו רוצים לעזור לכם להניע כמה שיותר מהר את הנושא.

שלום שלמה: תודה רבה.

אורי אריאל: אנחנו עוברים לסעיף השני.

אורי אריאל: ניסינו לרכז נושאים ויש לנו היום, בנוסף לסעיף שדנו בו, עוד שלושה סעיפים נוספים כאשר הסעיף הראשון הוא תקציב מוניציפאלי לרשויות הקולטות, הסעיף השני הוא סיוע למועצות המקימות ישובים חדשים בחלוצה, שזה אשכול ולכיש, והנושא השלישי הוא פיצוי למועצה אזורית שומרון, שם היו מפוני צפון השומרון.

אורי אריאל: דורון, אתה יכול להציג את מצב הדברים לגבי 2009 שעומדת להסתיים ועל שנת 2010?

דורון בן-שלומי: כן.

דורון בן-שלומי: נמצאים כאן גם איציק וגם יאיר.

דורון בן-שלומי: בזמנו התקבלה החלטה, אחרי מאבק ארוך, לפחות כך אנחנו דווחנו.

דורון בן-שלומי: אנחנו כתושבים לא היינו בחזית אבל התקיים דיון ארוך לגבי הסיפור של התקציב המוניציפאלי ונאמר לנו שאחרי קרב ארוך סוכם שבשנת 2009 יהיו 6 מיליון שקלים בשנה האחרונה בתקציב המוניציפאלי באופן גורף והשאירו איזשהו סעיף שהוא בעצם נותן איזשהו פתח במקרים מיוחדים לבוא לוועדה בראשות מנכ"ל משרד הפנים לדון בצרכים שיצופו מהרשויות לקראת 2010.

דורון בן-שלומי: הבקשות האלה היו צריכות להיות נדונות עד ה-31 באוקטובר 2009 ואת התאריך הזה כבר עברנו לפני עשרה ימים.

יצחק עוזר: אתה מערבב שני דברים.

דורון בן-שלומי: תקציב מוניציפאלי.

יצחק עוזר: לא, זה לא מדויק.

דורון בן-שלומי: 6 מיליון שקלים למוניציפאלי.

יצחק עוזר: אתה לוקח את ההחלטה של שנה קודמת, עד אוקטובר 2008, ומחבר אותה עם הסיכום.

דורון בן-שלומי: לא.

יצחק עוזר: כן.

אורי אריאל: דורון יסיים ואחרי כן איציק יתייחס, יתקן, ישלים, יוסיף וכולי.

אורי אריאל: לכן יושבים ביחד.

דורון בן-שלומי: אני חוזר שוב על הנתון בקצרה מאוד.

דורון בן-שלומי: 6 מיליון שקלים ל-2009, סוכם שזו שנה אחרונה – זה מה שלפחות אני ראיתי בהחלטה – למעט מקרים חריגים שידונו בהם ב-31 באוקטובר 2009 לגבי 2010.

דורון בן-שלומי: אני לא יודע על דיונים כאלה.

דורון בן-שלומי: אני יודע שהמועצה האזורית לכיש הגישה בקשה מסודרת לגבי הצרכים המוניציפאליים אבל אין לי מושג מה נסגר.

דורון בן-שלומי: נכון להיום אני אשמח לשמוע ש-2010 יש לפחות צרכים של 2009.

דורון בן-שלומי: נמצאים כאן ראשי הרשויות והם יכולים לומר מה הצרכים שלהם כרשות, אבל אני חושב שכל הרעיון של התקציב המוניציפאלי היה על מנת לסייע לאתרים הזמניים ולכן אין שום סיבה בעולם לבטל את התקציב הזה או להקטין אותו כל עוד המצב של האתרים הזמניים נשאר כפי שהיה קודם לכן ואפילו בחלק מהתשתיות הוא רק הולך ופוחת.

אורי אריאל: לא אמרתי את סדר הזמנים כאן.

אורי אריאל: לכל המאוחר נסיים את הישיבה בשעה 4:00 אבל ברשות

אורי אריאל: כם אני מתכוון לסיים לא יאוחר משעה 3:30 ואם נצליח לקצר גם כאן, אני אודה לכולכם.

אורי אריאל: אני בטוח שלכולם יש עוד משימות ולכן, נא להצטמצם וכל אחד מתבקש לדבר על הנושא שלו.

אורי אריאל: איציק, בבקשה.

אורי אריאל: תשכיל אותנו.

אורי אריאל: אני ודאי רוצה להזכיר לכולנו מה שכולם מכירים.

אורי אריאל: כולם כאן מכירים את המצב בשטח.

אורי אריאל: אנחנו רחוקים מלסיים את העניין באתרים הזמניים והמצב שם לא נעשה קל אלא כפי שדורון ציין, מי שמבקר שם רואה, הוא מחריף בגלל בנייה לא מסודרת ואלף ואחת צרות אחרות.

יצחק עוזר: אני רוצה קודם כל להעמיד את הדברים ולומר מה באמת קרה.

יצחק עוזר: אכן היה דיון בוועדה בראשותו של מנכ"ל משרד הפנים הקודם וזה על בסיס החלטת ממשלה משנה קודמת, שם סוכם כלהלן: התקציב בשנת 2009 יהיה 6 מיליון שקלים, כמו שאמר דורון, ואחד הוויכוחים העיקריים היה שמשרד האוצר אמר שנה אחרונה לחלוטין ואנחנו אמרנו שאין שנה אחרונה לחלוטין - משרד האוצר יסביר למה – אלא יש רשויות שלא יצליחו לכלכל את עצמן בלי התקציב הזה.

יצחק עוזר: אני כל הזמן נתתי את הדוגמה של חוף אשקלון בלי לפגוע בשום רשות אחרת.

יצחק עוזר: שם זה עומד.

אורי אריאל: סליחה, יש כאן מישהו מחוף אשקלון?

אורי אריאל: לא.

יצחק עוזר: בגלל חילופי אנשים אצלנו, נכון להיום לא היה דיון לגבי מה הן הרשויות שייכנסו לתוך ההכללה הזאת.

יצחק עוזר: שוב אני אומר שהרעיון שאנחנו אז הצגנו שלפחות רשויות מוחלשות ימשיכו לקבל את התקציב הזה גם בשנים הבאות.

אורי אריאל: סליחה על בורותי, מה זה מועצה מוחלשת?

אורי אריאל: היא כזו שמחלישים אותה כל הזמן?

יצחק עוזר: אני אתן דוגמה.

יצחק עוזר: אין ספק שחוף אשקלון לא תוכל לכלכל את צעדיה בלי התקציב שהיא תקבל מסל"ע.

אורי אריאל: מועצה שחסר לה הכנסות עצמיות.

יצחק עוזר: לעומת זאת – שוב, זאת רק דוגמה – עיריית אשקלון תוכל להתמודד בלי התקציב המוניציפאלי - אני לא מדבר על החברתי – שיועד לה.

יצחק עוזר: זו הייתה הכוונה.

יצחק עוזר: נכון להיום לא התקיים דיון ספציפי עם משרד האוצר.

דורון בן-שלומי: דרך אגב, לאשקלון גם לא היה ב-2009.

יצחק עוזר: אני בכוונה נתתי כדוגמה את אשקלון.

יצחק עוזר: אתה רוצה דוגמאות אחרות?

יצחק עוזר: אני יכול לתת לך אותן.

אורי אריאל: דורון, אם יהיה צורך, אחרי כן תוכל להבהיר.

יצחק עוזר: אני בכוונה נתתי את אשקלון כדוגמה.

יצחק עוזר: לא רציתי לומר מי לא כי אחרי כן היו אומרים לי למה אני לא.

יצחק עוזר: תאמין לי שהספקתי להסתכל על הנייר ולראות שאשקלון לא הייתה שם.

יצחק עוזר: אנחנו לא קיימנו עדיין דיון עם משרד האוצר לגבי מי הרשויות שכן נכללות ואני אומר יותר מזה.

יצחק עוזר: אני יודע שהמינהלה נערכת לאמצע דצמבר כדי להציג מכלול שלם של תהליך השיקום.

יצחק עוזר: לדעתי, לפחות לפי מה שאני יודע, הרעיון הוא לשנות את דרך התקצוב בכלל.

יצחק עוזר: זה גם לגבי החברתי וגם לגבי המוניציפאלי.

יצחק עוזר: דניאל עובד על זה.

אורי אריאל: לא הבנתי.

אורי אריאל: למה בדצמבר?

יצחק עוזר: כי נכון להיום כולם עסוקים עם דבר אחד, עם דוח הביניים של ועדת החקירה.

יצחק עוזר: לדעתי אתה משתתף בחלק מהדיונים, כך שאתה יודע מה לוחות הזמנים במינהלה ובמשרד ראש הממשלה.

אורי אריאל: אני רואה שמנכ"ל משרד ראש הממשלה עושה מאמץ גדול מאוד, וגם אתם, כל הנוכחים והמשתתפים.

יצחק עוזר: עד אמצע דצמבר בכוונת המינהלה להציג מכלול שלם בכל הטיפול החברתי והקהילתי בכל תהליך השיקום שאני בטוח שיהיו לו משמעויות תקציביות כאלו ואחרות.

אורי אריאל: יאיר, אגף תקציבים, משרד האוצר, בבקשה.

יאיר פינס: מעבר למה שנאמר, אין לי מה להוסיף.

יאיר פינס: יש 6 מיליון שקלים בשנת 2009.

יאיר פינס: אני רק יכול לומר שהסכום הזה לא שימח את אגף התקציבים.

יאיר פינס: לדעתנו כאשר יש לך תושבים שאמנם גרים במגורים הזמניים, אמנם יש הוצאות פינוי אשפה וכולי, אבל בסופו של דבר הם גם משלמים ארנונה והם בדיוק כמו כל שכונה אחרת.

יאיר פינס: לכן כבר ב-2008 אנחנו התנגדנו.

יאיר פינס: ה-6 מיליון הוא סכום שסופו של דבר נסגר כפשרה ונכון ל-2010 – כמו שאיציק אומר – לא ראינו דרישה שאפשר לבחון אותה.

אורי אריאל: אני תכף אתן את רשות הדיבור לראשי הרשויות, אבל לפני כן אני אזכיר לך שיחה שהייתה לנו לפני מספר חודשים ואני חושב שאז אמרנו – אתם לא הסכמתם אתנו – שמה שלא ייגמר מהר ובהבנות, אחרי כן יעלה כנראה פי שתיים, ונדמה לי שהולך להיות כאן קטע נוסף כזה גם ברשויות.

אורי אריאל: אבל כל אחד עם עמדתו.

אורי אריאל: הרי זה ברור שיהיה תקציב.

אורי אריאל: סליחה, לי זה ברור.

אורי אריאל: אני לא קובע ולא מחליט אבל אני חושב שאני קורא את האנשים ואת המצב ואת המחליטנים.

אורי אריאל: אם היה אפשר להגיע להסכמה, אני חושב שזה היה עדיף.

אורי אריאל: אני מבין שאתם תשבו ביניכם.

אורי אריאל: גם זה כדאי, אם אפשר, למרות שלא תמיד אפשר, אבל אם אפשר שראשי הרשויות ידעו מראש מה יש להם ומה אין להם כהחלטה.

אורי אריאל: גם תשובה שלילית או תשובה חלקית ממה שהם רוצים, זאת תשובה אבל אז הם יודעים לתכנן את חייהם.

אורי אריאל: המציאות של גזרות שלא קשורות לשולחן הזה כאן לגבי תקציבים רגילים שלהם ולאלה שקולטים את המפונים, אתם יודעים שהיא יותר מכבידה.

אורי אריאל: לכן אני מבקש לקבל תשובה עד כמה שיותר מוקדמת כדי שכל אחד בתחום שלו יוכל להתמודד עם זה.

אורי אריאל: שלום לחבר הכנסת אלקין.

אורי אריאל: אנחנו סיימנו את סעיף 4 שהוא סעיף התיעוד ואנחנו עכשיו דנים בתקציב הרשויות הקולטות.

קריאה: הגיעה הנציגה של מועצה אזורית אשקלון.

אורי אריאל: אני חייב לומר שאני מתכוון להתחיל את הישיבה בזמן ולסיים לפני הזמן.

אורי אריאל: כל אחד יודע שלהיכנס לכנסת לוקח זמן, אני מכיר את זה ומשתתף בצערכם, אבל אני לא יכול לעזור לכם.

אורי אריאל: אני מבקש שתעשו את המאמץ כדי שלא תגיעו לסוף הדיון ויהיה צריך להתחיל את הכל מהתחלה.

אורי אריאל: תודה.

דן מורביה: אני אחלק את דבריי לשניים כאשר קודם אדבר רק על הצד המוניציפאלי לרשויות ואחר כך על רשויות קולטות בהתאם לדיון.

דן מורביה: בצד המוניציפאלי צריך לזכור שאף אחד לא חשב ההתיישבות תימשך כל כך הרבה שנים.

דן מורביה: התייחסו לזה כך שהמצב הזה יסתיים תוך שנתיים-שלוש ואנשים יהיו בבתים שלהם.

דן מורביה: נכון להיום המצב לא השתנה מבחינת הרשויות ואנחנו באותו מצב כמו שהיינו לפני שלוש או ארבע שנים ואנחנו במצב דומה.

דן מורביה: נכון שהיה לחץ שההוצאות אולי הן לא בהתאם למה ששילמו בתחילת הדרך ב-2005-2006 וב-2007, אבל בעצם ב-2008 ו-2009 קיצצו בתקציבים.

דן מורביה: המצב של הרשויות נשאר דומה, המפונים נשארו באותם קרוואנים.

דן מורביה: צריך לזכור שכאשר באים ואומרים שניתן שירות מהארנונה, הבית הוא בן 70 ל-90 מטרים והוא לא 150 ולא 160 מטרים, אם מסתכלים מבחינת הכנסות מארנונה.

דן מורביה: כל זמן שהתושב לא בבית הקבע שלו וגם לא מסודר בתעסוקה, יש גם בעיה של ארנונה.

דן מורביה: צריך לקחת בחשבון שגם אצלנו ברשות – ואני חושב שזה דומה ויכול להיות שיש רשויות אחרות שם המצב יותר קשה – גם גביית ארנונה אחרי הנחות, הנחות שמגיעות להם לפי החוק, כך שלרשות מגיעים רק 50 אחוזים.

אורי אריאל: הנחות או אנחות?

אורי אריאל: אחרי האנחות באות ההנחות.

אורי אריאל: אתה יכול לומר סדר גודל של הנחות שאתם נותנים?

דן מורביה: כן.

דן מורביה: אצלנו ברשות מדובר כמעט ב-50 אחוזים.

דן מורביה: צריך לזכור שאנשים גרים בבתים של 90 מטרים וגם פחות.

יאיר פינס: 50 אחוזי הנחה או 50 אחוזי גבייה?

דן מורביה: לא.

דן מורביה: הגבייה היא מאה אחוזים.

דן מורביה: אנחנו מגיעים כמעט למאה אחוזים אבל נותנים 50 אחוזים הנחה לפי החוק בהתאם להכנסות.

דן מורביה: צריך לזכור שחלק מהאנשים מובטלים, משפחות ברוכות ילדים וזאת ברכה, מצד שני הבית הוא קטן ובהתאם לכך ההכנסה היא נמוכה.

דן מורביה: האנשים עדיין בלי תעסוקה וזה הדבר החשוב.

דן מורביה: בעצם המצב לא השתנה והקיצוץ הוא לא נכון.

דן מורביה: כל זמן שלא הבאת אותם למצב אחר, לא כלפי הרשות ולא כלפי התושבים, צריך להמשיך.

דן מורביה: כאשר המדינה ואנחנו הרשויות נביא אותם למקום אחר, הגיוני שיקצצו.

דן מורביה: גזבר המועצה שלי רוצה לומר דברים מקצועיים.

ערן רון: אני גזבר המועצה האזורית לכיש.

ערן רון: לבקשתך, אני אקצר ואני אומר את הדברים במספר מצומצם של מלים.

ערן רון: ראשית כל, דובר כאן על תקציב מוניציפאלי של שנת 2009 ואני רוצה לציין – וזה אולי יפתיע כמה אנשים – שתקציב מוניציפאלי של שנת 2008 עדיין לא שוחרר כולו.

אורי אריאל: נבין למה.

אורי אריאל: אתם רוצים להתייחס?

יצחק עוזר: אני אומר רק דבר אחד.

יצחק עוזר: הייתה בעיית עודפים שלא עברו.

יצחק עוזר: בתקציב המוניציפאלי בלבד היו עודפים שלא עברו.

יצחק עוזר: הכסף הזה תוקצב לאחרונה ואתם יכולים לקבל אותו.

יצחק עוזר: הוא עומד לזכותכם.

יצחק עוזר: אתם צודקים במאת האחוזים בזה.

יצחק עוזר: במקביל אנחנו דאגנו שכאשר לא היה תקציב, יהיו 10 מיליון שקלים בתחילת שנה כדי שתוכלו לקבל את 2009.

אורי אריאל: איציק, תודה על 2009 אבל מה זה הם יכולים לבוא לקבל?

אורי אריאל: אתה יכול לשלוח להם את ההמחאה.

יצחק עוזר: לא, זה לא אנחנו אלא זה משרד הפנים.

יצחק עוזר: הכסף במשרד הפנים.

אורי אריאל: נמצא כאן נציג משרד הפנים?

איתי קורן: כן.

אורי אריאל: אתה יכול לעזור לנו להבין איפה הכסף שלהם?

איתי קורן: אני לא יודע על זה, אבל אני יכול לבדוק.

אורי אריאל: יש לי בקשה.

אורי אריאל: תחזור אלי היום עם תשובה.

ערן רון: אתמול הייתי אצל מי שמטפלת בנושאים האלה, גברת יפעת שי, והכסף עוד לא עבר ממשרד האוצר.

ערן רון: ה-25 אחוזים עדיין לא הועברו אליה מהאוצר ואנחנו מדברים על שנת 2008.

אורי אריאל: יאיר, כנציג האוצר, גם אם זה לא בדיוק בקטע שלך, אנחנו מבקשים שתעדכן אותנו בהמשך היום ותאמר לנו היכן זה עומד ותעזור לנו להתיר את הפלונטר.

אורי אריאל: אני מבין שיש רצון טוב של כולם אלא שצריך לחבר את החוטים.

אורי אריאל: תעדכן אותנו היום והעדכון הכי טוב יהיה שמחר או מחרתיים הכסף עובר למשרד הפנים כדי שהוא יגיע למועצות.

אורי אריאל: בכל אופן, שנת 2008 כבר הסתיימה.

ערן רון: עוד התייחסות קטנה.

ערן רון: גם שנת 2009 למעשה, אם אני לא טועה, ההרשאות הן רק לגבי 75 אחוזים מהתקציב.

אורי אריאל: איציק, הוא טועה?

יצחק עוזר: ההרשאות כן, אבל ממילא אתה לא יכול לנצל בשנה יותר מ-75 אחוזים כי את ה-25 אחוזים אתה מקבל רק בתחילת השנה הבאה, בסוף הרבעון.

יצחק עוזר: לכן מתוקצב רק המזומן שם.

אורי אריאל: בסוף אני אבין, אבל תן לי לנסות גם לעזור.

אורי אריאל: של מי הכלל הזה שזה חייב להגיע בסוף הרבעון?

יצחק עוזר: זה בהחלטת ממשלה.

יצחק עוזר: זה בכל רבעון.

אורי אריאל: בסוף רבעון.

יצחק עוזר: אני אסביר.

יצחק עוזר: הרבעון הראשון מגיע כמקדמה ואחרי כן כל רבעון מקבלים את הכסף בסוף רבעון.

יצחק עוזר: אני אומר לך שאף אחד מהרשויות לא הגישו חשבוניות אפילו ל-50 אחוזים.

יצחק עוזר: יכול להיות שאחת או שתיים כן, אבל לדעתי לא הגשתם את החשבוניות.

אורי אריאל: זאת בעיה שלהם.

אורי אריאל: אנחנו רוצים להעמיד לרשותם – אני בטוח שהממשלה רוצה להעמיד לרשותם – את מה שהוחלט.

אורי אריאל: אם הם לא יודעים לנצל, נשתדל לעזור גם להם אבל הם ילדים גדולים.

אורי אריאל: השאלה אם אנחנו יכולים לעשות פנייה לאוצר שהתשלום לא יהיה בתחילת ינואר – זה בעצם מה שאתה אומר – אלא יהיה נניח בתחילת דצמבר.

יאיר פינס: זאת סוגייה חשכ"לית.

אורי אריאל: איך טעיתי, ידעתי שמשהו כאן לא בסדר שאני מדבר על אגף התקציבים על סוגיות של החשב הכללי.

יאיר פינס: בהחלטת הממשלה המקורית לגבי סיוע מוניציפאלי יש קריטריונים שהרשויות צריכות לעמוד בהן וניתן לבדוק אותן רק רטרואקטיבית.

יאיר פינס: זאת אומרת, הם צריכים לעמוד באחוזי גביית ארנונה מסוימים, וזאת הסיבה שמקבלים את הרבעון באיחור.

אורי אריאל: אני מבקש מערן – ואם תאמר לי שאתה לא יכול, נבקש מישהו אחר - אם אתה יכול להכין הצעה עבורי שתקדם את זה לדצמבר.

אורי אריאל: בסדר, יבדקו את הרבעון האחרון לפי חודשיים.

אורי אריאל: אני לא הופתעתי מהתשובה של ראש המועצה שהוא גובה מאה אחוזים כי אני הייתי בבית אל והסתכלתי ארצית על נתוני גבייה ואף פעם לא הבנתי כי בבית אל משלמים 95 אחוזים ואחרי כן אתה עושה מאמץ גדול ומגיע ל-96 אחוזים.

אורי אריאל: זאת לא בעיה אצל הסוג הזה של האוכלוסייה בנושא הגבייה ולא תהיה גם בעיה, ובזה אני משוכנע.

אורי אריאל: תציע לי הצעה.

אורי אריאל: אנחנו נשתדל לעזור לכם כדי לשפר, אבל אני מציע שגם אתם תעשו מאמץ להגיע לניצול מרבי.

ערן רון: תודה רבה.

ערן רון: אני יכול לומר שאנחנו כבר למעשה ביצענו מאה אחוזים מהתקציב השנתי והמועצה מודעת לעובדה – גם דיווחנו על זה אליכם – שכשם שאנחנו קלטנו באהבה ונמשיך לקלוט באהבה את המפונים כחלק מאתנו, לצערי כגזבר אני אומר שאנחנו נאלצים לממן את ההוצאה הזאת מתקציב המועצה.

ערן רון: זאת אומרת, אם היה מישהו שחושב שאפשר אולי – ואני מדבר ברמה התיאורטית – לגזור איזה שהם קופונים כאן, להפך, התקציבים הם נמוכים ואנחנו נאלצים להוציא הוצאות מתקציבנו.

ערן רון: לדעתי ההרשאה היא בעצם תקציב.

ערן רון: היא צריכה לבוא מראש.

ערן רון: כמו שנאמר, רק תזרים המזומנים צריך לבוא בדיעבד אבל צריכים לתקצב אותנו במלוא הסכום כדי שנדע לכאורה לכלכל את צעדינו.

ערן רון: לדעתי התקציב צריך לבוא מראש והתזרים בפועל צריך לבוא.

ערן רון: מבחינתנו אין לנו עדיין תקציב.

יצחק עוזר: קודם כל, יש החלטת ממשלה שהיא מאוד ברורה.

יצחק עוזר: הסיבה היא לא סתם לתקצב כספים שלא צריכים אותם בשנת התקציב הזאת.

יצחק עוזר: זאת ממש בעיה טכנית.

יצחק עוזר: אף אחד מעולם לא דרש את הכספים האלה בשנת התקציב ואני יכול להראות לך את זה ארבע שנים אחורה.

יצחק עוזר: יותר מזה, בדרך כלל המינהלה באופן סיסטמתי מעבירה את העודפים של השנים משנה לשנה.

יצחק עוזר: נכון להיום יש עודפים משנת 2005 אותם אנחנו מעמידים לרשות הרשויות כדי לנצל אותם למרות שהעברנו אותם משנה לשנה ולא היה להם דורש.

אורי אריאל: סיימנו את הסעיף הזה.

אורי אריאל: אנחנו נבדוק את הנושא.

אורי אריאל: הבנו את הבעיה וגם את התשובה.

ערן רון: אני רק חוזר על הנקודה הנוספת שלי לגבי המועצה האזורית לכיש.

אורי אריאל: לא, אתה לא חוזר.

אורי אריאל: השבנו לך.

ערן רון: יש דרך תקצוב שמתייחסת לישובים הזמניים, אם אפשר לקרוא למשפחות בישובים הזמניים.

דן מורביה: זה הסעיף הבא עליו נדבר, סיוע לרשויות.

ערן רון: אנחנו רוצים שהתקצוב יהיה לפי יישובי הקבע.

אורי אריאל: נגיע לזה.

ערן רון: עוד מילה לגבי הארנונה.

ערן רון: כל מי שמכיר תקצוב רשויות יודע שארנונה מתושבים היא תמיד גירעונית לעומת השקעה בכל רשות בארץ, של הרשות בישובים.

ערן רון: ארנונה היא לא זו שמביאה עודף.

ערן רון: זאת אומרת, אם נוסף אדם והוא משלם עוד ארנונה, תמיד ההוצאה של הרשות עבורו תהיה יותר גבוהה.

ערן רון: זאת אומרת, אני מתייחס לאמירה קיבלתם ארנונה ובאמצעותה תבצעו הוצאות, אלה בגדול הנתונים.

אורי אריאל: תודה.

אילנית ואהל: אני עוזרת ראש המועצה האזורית חוף אשקלון ומתכללת מפוני גוש קטיף.

אילנית ואהל: אני רוצה לדבר על מערכת.

אילנית ואהל: כאשר חניתי על המדרכה כי אין חניה ולכן איחרתי, התקשר אלי תושב יד מרדכי והודיע לי שבכלכליסט פורסם שמסירים את מועצה אזורית חוף אשקלון ואת ששת יישובי קו עימות דרומי מאזור עדיפות לאומית.

אילנית ואהל: כמובן שזה מהעיתון ולא משום גוף אחר, אבל בהקשר למה שאיציק אמר - מאוד חשוב לי לדבר על זה - שזה לא אנחנו אלא זה משרד הפנים.

אילנית ואהל: התפתח כאן מודל מאוד מעניין שראשי רשויות מוצאים את עצמם מתדפקים על הדלת ועומדים כעניים בפתח בצורה של חסר לנו, דלתא, תקציב, בבקשה, תעזרו, אורי אריאל, יש לך קשרים, זאב אלקין, אנחנו באותה מפלגה וכולי וכולי.

אילנית ואהל: המודל הזה הוא בלתי אפשרי.

אילנית ואהל: זה משהו שאי אפשר לעבוד לפיו.

אילנית ואהל: לך כיושב-ראש ועדת כספים מאוד קל לבקש תשובה מיידית ממשרד הפנים וממשרד האוצר אבל עבורנו זה אומר שבוע עבודה, נסיעות לירושלים, ומדובר במטה שממילא יש לו במה להתעסק.

אורי אריאל: מה שאת אומרת זה שיש בירוקרטיה?

אילנית ואהל: אני אומרת שהמשפט האומר שזה לא אנחנו אלא משרד הפנים, לא יכול להיאמר על ידי מינהלת סל"ע.

יצחק עוזר: את מדברת באוויר.

יצחק עוזר: על מה את מדברת?

אורי אריאל: איציק, לא, סליחה.

אורי אריאל: אילנית, יש לי בקשה.

אורי אריאל: סדר היום שלנו הוא מאוד ברור ואני רוצה לעסוק בו.

אורי אריאל: אני מבין שיש עוד בעיות.

אורי אריאל: זה שיש בעיות בירוקרטיות, יש.

אורי אריאל: אני לפחות מניסיוני, כאשר יש פנייה למינהלת סל"ע, היא בדרך כלל נענית מהר ובמדויק.

אורי אריאל: גם זאת תשובה, שמה שלא נמצא אצלו, נמצא במקום אחר.

אורי אריאל: כמו שעשינו עכשיו סבב וראינו שזה לא פה, בסוף זה גם לא במשרד הפנים.

אורי אריאל: אם הוא יודע את הבעיה, הוא יכול לפנות ואני מאמין שהוא יעשה את זה.

אורי אריאל: שמענו את ההערה.

אורי אריאל: בואי נתקדם.

אילנית ואהל: נתקדם.

אילנית ואהל: דיברו כאן על הקיצוץ בתקציב המוניציפאלי.

אילנית ואהל: יש לנו מסמך, באדיבות מחלקת החשבונות שלנו, ואני אשאיר אותו כאן.

אילנית ואהל: ברור לכולם שיש קיצוץ ניכר.

אילנית ואהל: ההוצאות של המועצה נשארו פחות או יותר קבועות והן סביב אותו סכום משנת 2005.

אילנית ואהל: אנחנו רוצים להדגיש שאתר הקרווילות ניצן – ואנחנו מדברים עליו כרגע, מכיוון שבכרמיה ובמבקיעים הסוגיה שונה – תוכנן לשנתיים אבל אנחנו ארבע שנים קדימה עם הקרוונים.

אילנית ואהל: המשמעות של זה היא שמבחינת התחזוקה המערכת הולכת וקורסת.

אילנית ואהל: נמצא כאן מנהל אתר ניצן שקרא לנו SOS בשעה 7:30 בבוקר כדי לבוא ולראות איך בגשם הראשון כל האתר הוצף.

אילנית ואהל: המשמעות של כל האתר הוצף היא שקרווילה יכולה להפוך להיות לא שמישה.

אורי אריאל: מי אחראי על התחזוקה?

אורי אריאל: החברות המשכנות, עמידר, עמיגור?

יצחק עוזר: בתוך הקרווילות?

אורי אריאל: אתר ניצן למשל, מי אחראי עליו?

אילנית ואהל: אלה תשתיות של משרד השיכון שאני חייבת לומר שהתייצבו.

אורי אריאל: התשתיות או הקרווילות?

אילנית ואהל: בעקבות הפגם בתשתיות, הקרווילות ניזוקות.

אורי אריאל: מי אחראי על התחזוקה באתר?

יצחק עוזר: עמיגור.

אילנית ואהל: על הקרווילות, עמיגור.

אורי אריאל: אני שואל על הקרווילות.

אילנית ואהל: עמיגור.

אילנית ואהל: על התשתיות אחראי משרד השיכון ובאמת עברנו למחוז ירושלים והעבודה נעשית שם מהר ובצורה יפה אלא שבונים למעלה, התחיל סחף, כל מערכת הביוב שלנו סתומה לחלוטין באתר ניצן, והמשמעות של זה היא 20 אלף שקלים לכל אזור.

אילנית ואהל: ההוצאות ילכו ויגדלו מכיוון שהאתר מראש לא תוכנן.

אילנית ואהל: היינו רוצים לאגד את מה שאמרתי בהתחלה, את מדיניות העני בפתח יחד עם זה שההוצאות הולכות וגדלות, ואנחנו מבקשים לתת לנו כלים לעבוד.

אורי אריאל: על זה בדיוק אנחנו מדברים כאן עכשיו.

אורי אריאל: אנחנו מבינים את הצרכים.

אורי אריאל: אני רוצה לשאול אותך שאלה שקשורה למשרד הפנים, ולאו דווקא אולי לגבי התקצוב ונראה אם מישהו כאן יודע לעזור.

אורי אריאל: שלום למנהל הוועדה.

אורי אריאל: הצטרף אלינו טמיר כהן, מנהל הוועדה.

אורי אריאל: דובר על הקמת חוף דתי אצלכם במועצה.

אורי אריאל: קרה משהו?

אורי אריאל: קורה משהו?

אורי אריאל: יקרה משהו?

אילנית ואהל: נפתח מכרז לאחזקת החוף, מכרז שהיה אמור לפוג ב-2010 אבל הקדמנו את הפתיחה שלו.

אילנית ואהל: במסגרת המכרז זכה זכיין שקוראים לו בננה ביצ' שיש לו חופים בטבריה והוא מפעיל אצלנו.

אילנית ואהל: נעשו ניסיונות לקבל הסכמה של המפעיל שזכה במכרז כדין לאפשר לנו לפתוח חוף נפרד.

אילנית ואהל: כרגע הסוגיה נמדדת בכלים כלכליים, אם אנחנו יכולים להחזיק חוף כזה או לא.

אילנית ואהל: אכן בשנת 2007 הועבר תקציב לטובת העניין והוא שמור במדף שלנו היטב היטב, אבל ב-500 אלף שקלים אי אפשר להקים חוף נפרד ולתחזק אותו לאורך זמן.

אורי אריאל: הנה מדף שלכם.

אורי אריאל: כל אחד כאן יש לו איזה מדף, אבל אנחנו היינו שמחים לראות, אולי אנחנו יכולים לעזור במשהו.

אורי אריאל: אני לא יודע אם אכן חוף כזה ייפתח לרווחת הציבור בכלל ובוודאי לרווחת התושבים באזור.

זאב אלקין: בזמנו, כזכור לי, ראש המועצה סבר שזה מספיק.

זאב אלקין: יכול להיות שהנסיבות השתנו.

אילנית ואהל: איזה ראש מועצה?

זאב אלקין: שלכם.

אורי אריאל: בינתיים הוא התחלף.

אילנית ואהל: לא, קיבלנו את זה כירושה כאשר באנו.

אילנית ואהל: זה היה.

זאב אלקין: את טועה.

אורי אריאל: בקיצור, הוצאות הקבורה יותר מהירושה.

אורי אריאל: אנחנו נבדוק את זה לאחר מכן כי לא זה עיקר הדיון.

אורי אריאל: עוד מישהו מהרשויות רוצה להתייחס?

אורי אריאל: אני מבין שאין לכם מה להוסיף.

אורי אריאל: איתי, אתה יכול להתייחס?

איתי קורן: אני אבדוק את הנושא הזה.

אורי אריאל: אתם גיבשתם עמדה בקשר לסיוע לרשויות?

איתי קורן: כידוע לך אנחנו יודעים מה מצב הרשויות.

איתי קורן: כל אחד כאן יודע על הקיצוצים שחלו ברשויות המקומיות.

איתי קורן: למשרד הפנים אין מקורות מלבד אותם מקורות שמשרד האוצר מעמיד לרשותו.

אורי אריאל: בכל זאת אני רוצה לבקש מכם לעשות אצלכם את הבדיקה המקצועית האם יש צורך לעזור שם.

איתי קורן: אני מכיר את הצרכים.

אורי אריאל: לצורך העניין אתם חלק מהממשלה ואתם הגוף המקצועי.

אורי אריאל: כל אחד הרי מכניס נתונים משלו, אבל בסוף אתם צריכים לשים את הכל על השולחן ולומר שאין לכם כסף, אבל לדעתכם המקצועית היא שצריך לתת להם איקס או איקס פלוס 10 מיליון שקלים או מינוס שני מיליון שקלים.

אורי אריאל: אני מציע שתאמרו כי אני יודע שבבוא היום זה יידרש.

אורי אריאל: חבל להגיע לסוף ואז יאמרו שמשרד הפנים לא אמר את דברו.

אורי אריאל: שב בבקשה עם מי שאתם בוחרים - נציגי האוצר, סל"ע ורשויות – ותשמעו את מי שצריך ותאמרו שזו עמדה מקצועית.

אורי אריאל: זה שאין לנו כסף הבנו, ואני חושב שזה מקובל כאן שאתם לא מביאים את הכסף מהבית שלכם אלא אתם אמורים לקבל אותו ממשרד האוצר כתוספת, אם תהיה כי יכול להיות שלא תהיה ואז זה סיפור אחר.

אורי אריאל: אנחנו כמובן נפעל לכך שתהיה תוספת כי הדברים מדברים בעד עצמם.

דורון בן-שלומי: לפי הנוסח שיש לי – אצל איציק יש נוסח אחר – בסעיף שמשאירים אותו פתוח כתוב שצוות בין-משרדי בראשותו של המנכ"ל יבחן את הנושא.

יצחק עוזר: אתה קורא החלטת ממשלה שהתקבלה שנה קודם.

דורון בן-שלומי: ומה כתוב עכשיו?

יצחק עוזר: מה שאתה קורא, זה סיכום תקציבי.

דן מורביה: היא לא תופסת ל-2010?

יצחק עוזר: אין החלטת ממשלה ב-2009.

יצחק עוזר: אתה קורא החלטת ממשלה של 2008.

יצחק עוזר: היה צוות והצוות הציג מסמך וכך תקצבו.

דורון בן-שלומי: שיינתן ל-2009 והוא מגדיר גם 2010.

יצחק עוזר: לא.

יצחק עוזר: אין מסמך כזה.

יצחק עוזר: אם יש לך, תראה לי.

אורי אריאל: דורון, אם זה מסמך, אנא צלם אותו ותעביר אותו אל איציק ואלי.

אורי אריאל: אנחנו כנראה מדברים על דברים שונים.

אורי אריאל: מועצה אזורית שומרון תדבר בסוף.

אורי אריאל: יוסי דיין, בבקשה.

יוסף דיין: אני נמצא בין שתי רשויות, בין מועצה חוף אשקלון כבר ארבע שנים והיום בעיריית אשקלון.

יוסף דיין: עיריית אשקלון, נדמה לי שיש לה איזה תקציב מוניציפאלי שהיא צריכה לקבל אבל היא לא עושה כלום לטובתנו.

יוסף דיין: היא פשוט רוצה לקחת את הכסף.

יוסף דיין: אני מבקש מהוועדה להורות לא להעביר שום דבר לעיריית אשקלון כי היא לא עושה כלום לטובת המפונים ולא מוכנה לעזור, והיא בכלל לא מכירה בזה.

אורי אריאל: יש לי בקשה כדי שנהיה יעילים.

אורי אריאל: ועדת הכלכלה בראשות ידידי חבר הכנסת אופיר אקוניס מסיירת אצלכם.

יוסף דיין: הזמינו אותי לצהרים.

אורי אריאל: ועדת הכלכלה תסייר אצלכם בשטח ותהיה באשקלון.

יוסף דיין: באשקלון היא לא תהיה.

אורי אריאל: שם היא מסיימת את הסיור.

אורי אריאל: למה היא לא תהיה?

יוסף דיין: ביקשתי שיבואו אבל הם לא יבואו.

אורי אריאל: דורון, אני מבקש להעלות בסיור של חבר הכנסת אופיר אקוניס וועדת הכלכלה את הסוגיה של אשקלון ולנסות לקבל התייחסות.

דורון בן-שלומי: את התקצוב המוניציפאלי?

אורי אריאל: באשקלון.

אורי אריאל: אני מתייחס לטענה של מר דיין אותה צריך לבדוק שם ולעדכן אותי.

אורי אריאל: לא נמצא כאן נציג עיריית אשקלון.

יוסף דיין: נכון.

יוסף דיין: אני הוזמנתי לשיחת סיכום באותו סיור.

דורון בן-שלומי: אני רוצה לומר משהו אחר על אשקלון.

אורי אריאל: לאחר שמר דיין יסיים את דבריו.

יוסף דיין: מינהלת סלע החליטה שבשנה האחרונה לא קיים כרמיה.

יוסף דיין: זאת אומרת, לא קיים האתר הזמני.

יוסף דיין: בינתיים אנחנו נמצאים בחוף אשקלון ואנחנו נהיה לפחות עוד שנה שם, אנחנו וניצן.

יוסף דיין: זאת אומרת, 150 חברים שהולכים לאשקלון בסוף, 50 אחוזים מהם עדיין תחת שליטה של חוף אשקלון.

יוסף דיין: אני מבקש להעביר את התקציבים לחוף אשקלון כי שם אנחנו נמצאים לפחות עוד שנה.

אורי אריאל: מה התייחסות מינהלת סל"ע?

יצחק עוזר: צר לי לומר שהתקציבים מועברים לפי מספר התושבים ברשות.

יצחק עוזר: מה שיוסי אומר, הוא לא המצב הקיים.

אורי אריאל: לפי תעודות זהות?

יצחק עוזר: לפי איפה אנשים מתגוררים בדיור הזמני.

יצחק עוזר: התקציבים האלה מיועדים לדיור הזמני.

יצחק עוזר: לכן התקציבים שיוסי מקבל בגין המשפחה שלו ובגין משפחות אחרות, מגיעים במקרה הזה של כרמיה לחוף אשקלון.

קריאה: הכספים מגיעים עבור כרמיה?

אילנית ואהל: חלקם כן.

זאב אלקין: מה זה חלקם?

אילנית ואהל: בכוונה שתקתי כאשר יוסי דיבר.

אילנית ואהל: מאחר שאינני בקיאה בפרטים, אין בכוונתי להתייחס.

יצחק עוזר: העיקר אמרת חלקם.

אילנית ואהל: כי אני יודעת שהם מגיעים בחלקם לאשקלון.

אורי אריאל: אילנית, את תבדקי ותעדכני את איציק שבקיא בפרטים.

אורי אריאל: הניירות הרי גלויים ואין בעיה לקבל את המספרים.

אורי אריאל: תבדקו.

אורי אריאל: אם יש בעיה שלא פתרתם ביניכם, אני מבקש לעדכן אותי במייל ואנחנו נבדוק את זה.

אורי אריאל: כרגע אנחנו מסתפקים בתשובה של איציק עוזר.

אורי אריאל: אם תאמרו לנו שזה אחרת, בבקשה, אבל זה צריך להיות מגובה עם מספרים ברורים ולא בערך ולא עם תנועות ידיים.

אורי אריאל: מספרים מדברים בעד עצמם.

יצחק עוזר: תרשה לי לעזור ליוסי.

יצחק עוזר: יש מסמך שמפרט את התקציב הקהילתי שקיבלה כל רשות, לאיזה קהילות זה בא.

יצחק עוזר: יש מסמך כזה ואם אתה רוצה, אני מוכן לתת לך אותו ואז תראה שחוף אשקלון קיבלה את הכספים לגביכם, לגבי מספר המשפחות שקיימות באתר, לרבות בכרמיה.

אורי אריאל: תודה.

אורי אריאל: דורון, עוד משהו?

דורון בן-שלומי: לא.

משה ראובן: בהקשר לדברים שנאמרו כאן, יש מסמך שנמצא אצלנו במועצה שאומר שמינהלת סל"ע מעבירה תקציבים לפי אלה שחתמו לקבע, מגרשים.

משה ראובן: אלה שלא חתמו מגרשים הם לא מתוקצבים.

משה ראובן: נקודה.

אילנית ואהל: אנחנו נברר ונעביר.

אורי אריאל: תבדקו בבקשה את הנתונים.

משה ראובן: למרות שהם גרים בחוף אשקלון.

אורי אריאל: אני מבין.

אורי אריאל: תבדקו בבקשה את הנתונים ותנסו להגיע להבנה עם נתונים, אחד מול השני.

זאב אלקין: אולי איציק יכול להגיב על זה ולומר אם זה נכון, אבל אני לא יודע אם הוא שמע את הדברים.

אורי אריאל: אני רואה שיש כאן ויכוח.

אורי אריאל: אילנית לא יודעת כרגע לומר.

משה ראובן: בהקשר למה שנאמר כאן, יש מסמך שנמצא אצלנו במועצה שאומר שמינהלת סל"ע מתקצבת אך ורק משפחות שחתמו מגרשים לקבע.

משה ראובן: יש הרבה משפחות שגרות במועצה אזורית חוף אשקלון ולא מקבלות תקצוב למרות שהמועצה חייבת לתחזק אותן ולסבסד אותן.

יצחק עוזר: כל החלטות הממשלה לגבי התקציבים החברתיים והמוניציפאליים אומרות שהם מיועדים לדבר אחד: לתקופת המעבר בין הדיור הזמני לדיור הקבע.

יצחק עוזר: מי זכאי לדיור זמני?

יצחק עוזר: משפחה שהולכת או מתכוונת ללכת להסכם העתקה.

יצחק עוזר: יכול להיות שיש משפחות שהחליטו על דעת עצמן שהן עומדות באוויר, הן לא רוצות, נוח להן מצב הביניים הזה.

יצחק עוזר: היו הגרלות בכל האתרים והן החליטו שהן לא הולכות לישוב קבע ואכן המינהלה לא מתקצבת אותן.

אורי אריאל: אני מבין את ההגיון של ההחלטה שלכם, של שיטת העבודה.

יצחק עוזר: זאת החלטת ממשלה.

יצחק עוזר: זאת לא החלטה שלנו.

אורי אריאל: אני מבין את ההגיון שבהחלטת הממשלה, בסדר, אלא שמי שנושא את זה על כתפיו, שלא מרצונו, זאת הרשות ולא חשוב עכשיו איזו רשות.

יצחק עוזר: בשיטה הזו היו צריכים לתקצב את עיריית ירושלים.

יצחק עוזר: זה בדיוק אותו הדבר.

אורי אריאל: לא.

אורי אריאל: יש הבדל, ואתה מבין אותו היטב, כי בסוף אתה בא לרשות מוחלשת, לרשות לא חזקה, כאשר חלק גדול מהציבור שלה הוא מהמפונים ובתוכו יש קבוצה ולא משפחה אחת כי אני לא חושב שיש כאן ויכוח על משפחה אחת.

משה ראובן: 140 משפחות לא מתוקצבות.

אורי אריאל: הנה, זה נתון.

יצחק עוזר: צר לי לומר לך, אבל זה לא המספר.

אורי אריאל: בסדר.

אורי אריאל: איקס אבל שהוא לא אחד, שתיים ושלוש משפחות שהרשות אומרת שהיא לא תתווכח.

זאב אלקין: אולי הוא יודע מה האיקס.

יצחק עוזר: אני אסביר.

יצחק עוזר: מספר המשפחות הזכאיות הוא מספר מאוד קטן ולדעתי אלה החבר'ה של ניסנית שיושבים בניצן.

יצחק עוזר: אני לא זוכר את המספר המדויק של המשפחות, אבל דורון אולי יכול לעזור לי.

אילנית ואהל: 97 משפחות.

דורון בן-שלומי: במספרים אותם אני ראיתי, מדובר על בערך 50-60 משפחות.

אורי אריאל: כרגע זה לא משנה לי.

אורי אריאל: לצורך העניין נניח שמדובר ב-50 משפחות.

אורי אריאל: השאלה היא מה המשמעות של זה.

אורי אריאל: זאת לא משפחה אחת או שתיים.

אורי אריאל: לפי דעתי זה ראוי לתיקון ואני מבקש שתנסו למצוא איזושהי נוסחה שמתקנת כי הרשות לא צריכה לסחוב את זה על גבה.

אורי אריאל: בסוף יש לה מספיק בעיות כאשר מקצצים לה ב-2009 בגלל שיקולי ממשלה, מקצצים לה ב-2010, היא מתעסקת במס בצורת ויש עומסים.

אורי אריאל: אנחנו לא יכולים להעמיס עליה עוד משהו ועוד משהו.

אורי אריאל: אני מבקש שתיקחו את זה בחשבון בדיון שאתם מקיימים בנוסחה שלכם.

אורי אריאל: אני כן הייתי מפצה את הרשות בגין דבר כזה.

אורי אריאל: אני מבין את הרצון להעביר את האנשים לקבע, כולנו הרי שותפים לרצון הזה.

יצחק עוזר: הבהרה אחת.

יצחק עוזר: אני רוצה לומר דבר אחד לגבי המשפחות.

יצחק עוזר: בתקציב המוניציפאלי המשפחות האלה מתוקצבות.

יצחק עוזר: הן לא מתוקצבות בתקציב החברתי.

יצחק עוזר: התקציב המוניציפאלי הוא נוסחה מאוד ישנה של מספר משפחות המפונים, זכאים או לא זכאים.

יצחק עוזר: לא נכנסו לזה, אלא תקצבו את כולם והיה הליך של הפחתה באחוזים שווים בכל שנה.

יצחק עוזר: לגבי התקציב החברתי, אני אומר לך שוב שזה עניין של תפיסה.

יצחק עוזר: הרצון הוא לתמרץ אותם ללכת ליישובי הקבע.

אורי אריאל: לזה אנחנו שותפים.

יצחק עוזר: ברגע שנשפוך עליהם תקציבים שהם חברתיים, אני לא רוצה לומר תקציבי כיף כי אלה לא תקציבי כיף, אבל תקציבים אחרים, אין שום הצדקה לתת למשפחות הספציפיות האלה – לפחות בעיניי ואני לא יודע מהי העמדה כרגע במינהלת סל"ע – תקציב חברתי.

אורי אריאל: ברור.

אורי אריאל: חברים, אנחנו סיכמנו.

אורי אריאל: אני מבקש שתבדקו את זה במשרד הפנים.

אורי אריאל: אני אישית חושב שזה לא צריך להיות על הרשות.

אורי אריאל: אני לא חושב שהרשות יודעת להבדיל עכשיו בתקציב חברתי אם זה יקבל וזה לא יקבל.

אורי אריאל: תבדקו את זה ואם צריך תיקון, נכניס את זה לתיקון.

אורי אריאל: אנחנו עוברים לנושא השני שעל סדר היום, סיוע למועצות המקימות ישובים חדשים.

אורי אריאל: אני שואל שוב, מאשכול הגיע מישהו?

אורי אריאל: לא.

דן מורביה: כל ההסתכלות, לפחות אצלנו במועצה אזורית לכיש שאני חושב שכך גם אשכול וכך גם חוף אשקלון דומה, כל אחד ביחסיות שלו.

דן מורביה: צריכים לקחת בחשבון שבעצם מקימים פרוייקט לאומי שבטח לא מדובר ברשות מוחלשת, שזה נשמע לא טוב.

דן מורביה: אפשר לומר רשות קטנה.

דן מורביה: מדובר בפרוייקט לאומי של הקמת ישובים חדשים.

אורי אריאל: להלן - רשות מתפתחת.

זאב אלקין: נתמכת.

אורי אריאל: לא, נתמכת זה לא טוב.

זאב אלקין: אתם מקבלים מענק איזון.

דן מורביה: לא יכולים להקים פרוייקט כזה כי בין היתר פרוייקט כזה הוא פרוייקט לאומי, הקמה של ארבעה ישובים – שלושה פלוס אמציה שעוד לא הגענו לסיום שם.

דן מורביה: בין היתר המדינה יוצאת לפרוייקט כזה כאשר מראש היא נותנת פטור מהיטלים ומאגרות לכל הבנייה של הסיפור הזה, וזה בסדר.

דן מורביה: רשויות בדרך כלל בכל מקום בעיר, מזה הן מחזיקות.

דן מורביה: ראה זאת ועדת תכנון ובנייה שעולה לרשות.

דן מורביה: בגדול, בכל הישיבות אומרים שכל נטל לא ייפול על הרשות אבל זה לא המצב בפועל כי בסופו של דבר אין מה לעשות, המטרה שלנו היא ליישב, היא לקלוט והיא לחבר.

דן מורביה: מצד שני, יש הוצאות כמו אנשי מקצוע שאנחנו לוקחים על חשבוננו, אם אלה מתכננים, אם אלה שמאים, אם אלה ועדות תכנון ומדובר בעלויות גבוהות.

דן מורביה: אנחנו כבר הגשנו למשרד ראש-הממשלה ואני יכול לומר שכל משרדי הממשלה אומרים שאנחנו צודקים, זה מגיע וצריך לעזור.

דן מורביה: עוד לא מצאנו את הנוסחה איך עושים את זה.

אורי אריאל: עם מי אתם יושבים?

דן מורביה: מינהלת סל"ע, צביה שמעון, איציק וחברים נוספים, גם הם משוכנעים שהתקציב הזה נכון.

דן מורביה: הצגנו את זה בפני מנכ"ל ראש הממשלה אייל גבאי.

דן מורביה: בשבוע שעבר ישבתי גם עם שר הפנים ונתנו את הנתונים.

דן מורביה: לא ביקשנו לגזור קופונים.

דן מורביה: צריך לזכור שבסוף הרשות קולטת את אותם תושבים ואת אותן תשתיות שצריכות להיות טובות.

יצחק עוזר: אני מסכים עם דני במאת האחוזים אבל יש בעיה אחת.

יצחק עוזר: זה לא לשולחננו אלא זאת באמת תוכנית לאומית.

יצחק עוזר: אנחנו הבאנו את זה למנכ"ל משרד ראש הממשלה עם המלצה שלנו.

יצחק עוזר: צביה שמעון עשתה את זה.

אורי אריאל: מה הייתה המלצתכם?

יצחק עוזר: שצריך לשקול את זה בחיוב.

אורי אריאל: אתה יכול לומר סדרי גודל של סכומים?

יצחק עוזר: אני לא זוכר.

דן מורביה: יש לי אותם.

דן מורביה: אנחנו הגשנו את זה לראש הממשלה שביקר במקום.

אורי אריאל: את זה אני זוכר.

אורי אריאל: הייתי שם.

אורי אריאל: אני לא שואל מה הגשתם אלא אני שואל מה הייתה המלצת מינהלת סלע, אבל את זה אתה לא יודע.

יצחק עוזר: הדבר הזה, כמו שהוא רלוונטי אליהם, הוא גם רלוונטי לגבי החלוציות.

אורי אריאל: ברור.

אורי אריאל: יאיר, אתה יודע לומר לנו משהו?

יאיר פינס: בעניין הזה, זאת פעם ראשונה שאני לפחות שומע את זה.

יאיר פינס: התחום הזה הוא לא כל כך בשולחן שלי, אבל ברגע שזה יעלה לדיון, נבדוק.

ערן רון: אני רוצה לחדד נקודה אחת ואני לא אובייקטיבי כי אני גר בלכיש.

ערן רון: אני בהחלט רוצה לחדד כאן נקודה אחת לגבי מועצה אזורית לכיש.

ערן רון: יש בעיה שמספר המשפחות שגרות בפועל ברשות הוא קטן לאין ערוך וזה עוד יותר מעצים את הנקודה הזאת.

ערן רון: זאת אומרת, אם היה אפשר למנף את הכספים שחלקם מגיעים בתקציב המוניציפאלי לצורך העניין, אם שם לצורך העניין היה תקציב יותר גדול – וסליחה שאני אומר מספרים – כי בסך הכל מדובר על כל מועצה אזורית לכיש עם סכום של 350 אלף שקלים תקציב שנתי בתקציב מוניציפאלי.

ערן רון: על זה מדובר נכון להיום.

דורון בן-שלומי: 415.

דורון בן-שלומי: 415 אלף שקלים, זה כל התקציב המוניציפאלי שעוד לא אושר כולו למועצה אזורית לכיש.

דורון בן-שלומי: המועצה הזאת שצריכה על הגב שלה להקים ארבעה ישובים חדשים כאשר רוב התושבים גרים ברשויות אחרות, זה הרבה יותר מעצים.

דורון בן-שלומי: כאשר אני שואל מישהו במשרד ראש הממשלה, אפילו את ראש הממשלה היוצא כאשר הוא הציג את ההישגים של ממשלת ישראל בראשותו, אחד ההישגים – ואני מסכים אתם – משמעותיים ביותר היה קידום מזרח לכיש.

דורון בן-שלומי: כולם הסתכלו על זה כפרוייקט לאומי, כולם הסתכלו על העניין הזה כעל ספינת דגל מסוימת.

דורון בן-שלומי: עם 415 אלף שקלים למועצה מוניציפאלית שלא מסוגלת להרים היום ארבעה ישובים חדשים, שזה מעבר לכוחותיה ואני חושב שצריך לראות איך עושים את זה.

יצחק עוזר: ה-415 אלף שקלים - אני מסכים אתך לגבי כל מה שאמרת אבל אני לא חושב שצריך לקשור את זה לתקציב המוניציפאלי – כמו תקציבים שניתנים לרשויות אחרות, הם לצורך האחזקה של האתר הזמני.

יצחק עוזר: נקודה.

יצחק עוזר: אני בהחלט מסכים לזה שצריך למצוא את הדרך לעזור ללכיש ולחלוציות להביא לשם אנשים אחרים שחלקם הם בכלל לא מפונים.

אורי אריאל: איציק, אנחנו מבקשים שתפנה ליושב-ראש מינהלת סל"ע ותבקש עוד פעם רענון של ההתייחסות שהייתה לכם אז.

יצחק עוזר: אפשר להציע לך משהו?

יצחק עוזר: הפנייה צריכה להיות למנכ"ל משרד ראש הממשלה.

אורי אריאל: לא.

אורי אריאל: זה ההמשך.

אורי אריאל: אני רוצה שמינהלת סל"ע תפנה, אחרי שתעשה אצלה את הדיון, למנכ"ל משרד ראש הממשלה כדי לסכם את הסעיף הזה אבל צריכה להיות עמדה שלכם.

אורי אריאל: הרי ממילא הוא יבקש ולמה לי לבקש ממנו כדי שהוא יעביר את המכתב אליך?

אורי אריאל: אני פונה ישר אליך.

אורי אריאל: אנחנו נפנה גם למנכ"ל ראש הממשלה, אבל אתם תעשו את עבודת ההכנה שלכם כי בלי זה, זה לא יהיה.

אורי אריאל: אני מציע שגם כאן משרד הפנים יהיה ערני כדי שלא נסיים את הכל ויגלו שצריך לקבל גם את עמדת משרד הפנים.

אורי אריאל: ראיתי כבר יותר מדיי דיונים שנזכרים אחרי חצי שנה שמישהו לא נתן את חוות דעתו ואז זה עוד פעם נדחה למספר חודשים.

אורי אריאל: חבל על הזמן.

אורי אריאל: בואו נעשה את זה במקביל ונאסוף את כל המחותנים למקום אחד ונסגור את זה.

אורי אריאל: הסעיף האחרון היום, אלא אם למישהו יש משהו מאוד דחוף שהוא חושב שצריך לדבר עליו, הוא פיצוי למועצה אזורית שומרון.

ג'וש גולדשמיד: אני גזבר המועצה.

ג'וש גולדשמיד: במהלך 2009 נכנסתי לתפקיד והופתעתי לראות שיש תביעה של המועצה שמתנהלת כבר מספר שנים לגבי נזקים שקרו לה בעקבות ההתנתקות.

אורי אריאל: סליחה.

אורי אריאל: מי מהמוזמנים שרוצה להישאר, מוזמן להישאר ואולי הוא ילמד משהו מהדיון הזה.

אורי אריאל: מי שרוצה ללכת, ודאי יכול ללכת ואני מודה לכל המשתתפים.

אורי אריאל: תודה רבה.

ג'וש גולדשמיד: כידוע במהלך תוכנית ההתנתקות פונו ארבעה ישובים מהמועצה האזורית שומרון - גנים, כדים, עומס, סנור – ישובים פעילים בצפון השומרון.

ג'וש גולדשמיד: המועצה משתרעת על שטח גדול, אבל בכל אזור צפון השומרון, ארבעה ישובים אלו פונו.

ג'וש גולדשמיד: יש תביעה שעומדת כבר מספר שנים ואני חושב שהתקיימו בה עשרות דיונים, מסמכים והתדיינויות כאלה ואחרות לגבי נזקים שהמועצה ניזוקה בהם בצורה ממשית ומתמשכת וזה במספר היבטים ותחומים כמו השקעות שהמועצה השקיעה, כמו עובדים שהמועצה נאלצה לפטר וכן הלאה וכן הלאה.

ג'וש גולדשמיד: באוגוסט האחרון חלה התפתחות כאשר משרד הפנים למעשה הוציא את האישור שלו לאחר בחינת כל הנתונים, הקלסרים, הארגזים, הדיונים וכולי.

ג'וש גולדשמיד: ניתן אישור חלקי לתביעת המועצה.

ג'וש גולדשמיד: תביעת המועצה עמדה על מעל 5 מיליון שקלים, ושוב אני אומר שהוסברו, הוכחו, נרשמו, הובנו ואושרו בחלקם על ידי משרד הפנים.

ג'וש גולדשמיד: האישור של משרד הפנים והמלצתו עומד על 2.1 מיליון שקלים מתוך מעל 5 מיליון שקלים.

ג'וש גולדשמיד: אני רוצה לקצר ולשאול האם ניתן לקבל לוח זמנים לביצוע העברת הכספים למועצה, האם זה כרוך בהחלטת ממשלה, כן או לא, ומה קורה עם יתרת התביעה שלא אושרה במשרד הפנים כמשרד הפנים אבל רלוונטית למשרדים אחרים.

יצחק עוזר: אני אענה לך מהסוף.

יצחק עוזר: כמו שהסברתי לך, זה כתוב בחוק בצורה מאוד מעורפלת.

יצחק עוזר: כתוב שם שאחד מתפקידי המינהלה הוא לדון בתביעות של המועצה האזורית שומרון.

יצחק עוזר: תומר מוסקוביץ ואני חושבים שהדרך הנכונה, כדי לאשר את הפיצוי, כאשר אושר כאן פיצוי, הוא רק בהחלטת ממשלה.

יצחק עוזר: יותר מזה, החלטת הממשלה מוכנה.

יצחק עוזר: היום הייתה אמורה להיות לנו פגישה עם אגף התקציבים וזה אחרי הסינון שנעשה על ידי משרד הפנים לגבי הדברים שהם חשבו.

יצחק עוזר: הם המליצו על ארבעה דברים.

יצחק עוזר: שני דברים שהם המליצו לקבל בהם את התביעה, הם לא בדיוק הסכומים שהמועצה האזורית חשבה שמגיע לה.

יצחק עוזר: יש סעיף אחד שהם המליצו לקבל ויש כאן איזשהו ספק מסוים.

יצחק עוזר: כאמור, היום הייתה אמורה להיות לנו פגישה עם אגף התקציבים.

יצחק עוזר: רצינו להציג בפניהם את כל החומר שנאסף כאן, לשמוע את דעתם ולהביא את זה להחלטת ממשלה.

יצחק עוזר: כפי שאמרתי, החלטת הממשלה מוכנה ואני מאוד מקווה שאפשר לגמור את זה מהר.

אורי אריאל: לפי הבנתכם או ידיעת

אורי אריאל: כם יש סעיפים שהם לא בפנים והם שייכים למקומות אחרים?

יצחק עוזר: לא.

יצחק עוזר: כל הסעיפים קשורים למשרד הפנים בצורה זו או אחרת.

יצחק עוזר: הייתה כאן מעורבות של רני פינצי, מנהל מינהל לשלטון המקומי.

זאב אלקין: הוא זה שהוציא את המסמך.

יצחק עוזר: כן.

יצחק עוזר: זה שהוציא את המסמך.

יצחק עוזר: היו כמה דיונים.

יצחק עוזר: מי שטיפל בזה קודם, לצערנו נפטר.

יצחק עוזר: הטיפול בסיפור הזה לקח קצת זמן, אבל אנחנו ממש בשלבים האחרונים שלו.

אורי אריאל: לולא יושב-ראש ועדת המשנה היה קורא לכם, יכול להיות שהייתם יושבים היום ומסיימים את זה.

יצחק עוזר: אמרתי לך בטלפון.

אורי אריאל: אני אומר את מה שאמרת.

אורי אריאל: בסדר.

ג'וש גולדשמיד: שוב, אם צריך החלטת ממשלה, אני מפצל את הנושא לשני חלקים כאשר האחד הוא מתי צריכה לבוא החלטת הממשלה לגבי ה-2.1 מיליון שקלים.

אורי אריאל: מתי שהם יסיימו את הדיון ביניהם ויגיעו להסכמה.

ג'וש גולדשמיד: אני מבין שההחלטה כהחלטה מוכנה.

יצחק עוזר: כן.

אורי אריאל: הם צריכים להגיע להסכמה.

יצחק עוזר: צריך להגיע להסכמה.

אורי אריאל: שלא ברור שהיא תהיה.

אורי אריאל: אם היא תהיה, זה קל וזה עניין טכני להביא את זה למזכירות הממשלה וכולי.

זאב אלקין: הסכמה בין מי למי?

אורי אריאל: בין מינהלת סל"ע לאגף התקציבים, לאור המלצת רני פינצי.

זאב אלקין: השאלה ממי זה יבוא.

אורי אריאל: הם רצו לשבת היום.

זאב אלקין: המחלוקת היא לא כמה לתת אלא המחלוקת היא מאיזה תקציב.

יאיר פינס: לא.

יאיר פינס: הסוגיה עוד לא הוצגה לגורמים הרלוונטיים באגף התקציבים.

יצחק עוזר: במהלך הדיונים הוצאנו את אגף התקציבים החוצה וישבנו עם משרד הפנים.

יצחק עוזר: הגענו למסמך ואמרנו שאת אגף התקציבים נכניס בשלב האחרון.

יצחק עוזר: המסמך מוכן.

יצחק עוזר: רצינו היום לשבת אתם, אבל דחינו את זה בכמה ימים.

יצחק עוזר: אנחנו נגמור גם את התהליך הזה ונביא את זה לממשלה.

זאב אלקין: אני ראיתי את המסמך.

יצחק עוזר: למסמך היו כמה שלבים.

יצחק עוזר: המסמך שראית באוגוסט הוא לא זה.

אורי אריאל: היות שנמסר כאן שהישיבה תהיה תוך כמה ימים, אנחנו מבקשים דיווח בעוד עשרה ימים או ביום בו אתם יושבים.

אורי אריאל: לא צריך לדחות ואני סומך עליכם.

אורי אריאל: איציק, אני מבקש ממך לתת לי דיווח אחרי הישיבה ותאמר לי איפה עומדים.

אורי אריאל: לפי זה נראה מה אפשר לקדם כדי שזה לא יהיה יותר ממה שעד עכשיו, שזה גם כן הרבה זמן.

אורי אריאל: לא נבדוק היכן זה התעכב כי זה לא חשוב עכשיו, אלא ענייננו הוא לדאוג שעכשיו זה יסתיים.

ג'וש גולדשמיד: בנושא המסמך ששונה בו סעיף, וזה נכון, משרד הפנים אישר גם סעיף שנוגע להלוואות דיור ולהלוואות שונות לצורך פרוייקטים שבוצעו בישובים.

ג'וש גולדשמיד: מכיוון שהנתונים לכמת ולמספר את הסעיף הזה היו יותר מסובכים אני הגעתי למסקנה שמדובר – ואני אומר את זה למרות שאני גזבר – בכמה עשרות אלפי שקלים.

ג'וש גולדשמיד: אנחנו ביקשנו מיוזמתנו להוריד את הסעיף הזה ולא לעכב את התהליך שכבר נמשך כמה שנים.

אורי אריאל: נדמה לי שאתם צודקים.

אורי אריאל: יש עוד הערות?

אורי אריאל: אין.

אורי אריאל: אני מודה לכולם.

אורי אריאל: אני מעריך שבטווח של עוד שבועיים-שלושה שבועות נקיים ישיבה.

אורי אריאל: אנחנו נתאם מועד עם מזכירות הוועדה ונוציא לוח זמנים.

אורי אריאל: אני מודה לכולם.

אורי אריאל: אם הצליחו להיפתר חלק מהבעיות שעלו ובעיקר אלה שלא עלו, וזה יהיה יותר רזה בפעם הבאה, אני אשמח כמו כולכם.

אורי אריאל: תודה רבה.